Charlotte Godley

Roedd Charlotte Godley (14 Tachwedd 1821 – 3 Ionawr 1907) yn Gymraes a ddaeth yn lythyr-wraig ac arweinydd cymunedol yn Seland Newydd.

 Teulu 
Ganwyd Charlotte Griffith-Wynne yn Voelas House (bellach wedi ei ddymchwel) yn SIr Ddinbych, Cymru, yn 1821. Roedd yn ferch i Charles Griffith-Wynne, AS Sir Gaernarfon (1830–1832) a'i wraig, Sarah Hildyard, merch y Parch Henry Hildyard. Ei brawd oedd Charles Wynne.

 Priodas a Seland Newydd 
Cofrestrwyd ei phriodas a John Robert Godley yn Llanrwst ar ddiwedd haf 1846. Cawsant bedair o ferched: Rose (a aned yn Seland Newydd ychydig cyn iddynt adael), Eleanor, Mary, a Margaret; ganed y tair ieuengaf yn Lloegr ar ol 1853. Roedd ganddynt un mab hefyd, Sir Arthur Godley, a ddaeth yn Farwn Kilbracken.

Hwyliodd Charloette a John Robert Godley am Seland Newydd ar ddiwedd 1849, a chyrraedd ym Mawrth 1850 ar y llong Lady Nugent. Roedd eu cartref yn Lyttelton yn fwthyn pren chwe ystafell ble byddai'n croesawu ymwelwyr fel y Parch. Thomas Jackson.C. E. Carrington, John Robert Godley of Canterbury (Cambridge University Press 1950): 120. Gadawsant cyn diwedd 1852. Tra oedd yn Wellington, Lyttelton, a Ricarton, ysgrifennodd Mrs. Godley lythyrau at ei mam a oedd adref yng Nghymru, a chyhoeddwyd hwy (ar ôl ei marwolaeth) fel Letters from Early New Zealand.Charlotte Godley, Letters from Early New Zealand, 1850-1853 (Whitcombe & Toombs 1951). Roedd y llythyrau yn disgrifio arferion Māori, ffasiwn lleol, daeargrynfeydd, y gymdeithas yn Dunedin, a manylion am brydau bwyd, rheoli cartref, a'r hinsawdd.Beryl Hughes, "Godley, Charlotte", from the Dictionary of New Zealand Biography. Te Ara - the Encyclopedia of New Zealand updated 30 October 2012.

 Bywyd diweddarach 
Bu farw ei gwr 1861, a bu Charlotte yn byw yn Llundain wedi hynny am dros ddeugain mlynedd, tan ei marwolaeth yn 85 oed ar 3 Ionawr 1903. Ysgrifennodd Eveline, ei hwyres (merch Arthur Godley), gofiant iddi yn argraffiad preifat 1936 o'r llythyrau.Eveline C. Godley, "Charlotte Godley: An Impression" in Letters from Early New Zealand (New Zealand Electronic Text Collection).

 Cyfeiriadau 

Categori:Genedigaethau 1821
Categori:Marwolaethau 1907
Categori:Llenorion o Seland Newydd
Categori:Pobl o Sir Ddinbych
Categori:Merched y 19eg ganrif
Categori:Merched yr 20fed ganrif